
2011 m. įstatymas Nr. ... 

dėl visuomenės sveikatinimo produktų mokesčio

Siekdamas apriboti visuomenės sveikatai nenaudingo maisto vartojimą ir paskatinti sveiką mitybą, be to, pagerinti sveikatos sistemų finansavimą, būtent – visuomenės sveikatos programas, Parlamentas priima šį įstatymą dėl visuomenės sveikatinimo produktų mokesčio mokėjimo prievolės:

Apibrėžtys

1 straipsnis

Šiame įstatyme:

1. vidaus rinka – Vengrijos Respublikos teritorija;

2. cukrus – 1701 ir 1702 kategorijų produktai;

3. druska – 2501 kategorijos produktas;

4. fasuoti produktai – produkto ir jo individualios pakuotės derinys, jeigu:


a) produktas nėra pakuojamas vartotojo arba galutinio naudotojo akivaizdoje,

b) produkto kiekis iš anksto nurodytas ant pakuotės,

c) nurodytas b punkte kiekis negali būti pakeistas nepradarius ar matomai nepakeitus pakuotės ir

d) produktas parduodamas nominalaus kiekio vienetais, kurie:


da) atitinka pakavimo įmonės iš anksto nustatytas vertes (įskaitant visus papildomus kiekius, paminėtus nurodyme),


db) nurodomi masės ar talpos vienetais;

5. pardavimas – apmokestinamo produkto perdavimas už atlyginimą, reiškiantis, kad gavėjas tampa produkto savininku;

6. tiekimo vieta – tiekimo vieta, kaip nurodyta 2007 m. įstatyme Nr. CXXVII dėl pridėtinės vertės mokesčio (toliau – PVM įstatymas);

7. kategorija – muito tarifo kategorija pagal 2010 m. spalio 5 d. Komisijos reglamentą (ES) Nr. 861/2010, kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros ir dėl bendrojo muitų tarifo I priedas, įsigaliojęs 2011 m. birželio 14 d.

Mokesčio mokėjimo prievolė

2 straipsnis

Kaip apmokestinami  klasifikuojami šie į rinką pateikti fasuoti produktai:

a) 2009, 2202 kategorijų produktai, išskyrus nektarus, vaisių sultis, sirupus, koncentratus ir išspaudas, turinčius mažiausiai 25 % vaisių, jeigu:


aa) į juos pridėto cukraus kiekis viršija 8 g/100 ml (toliau – nealkoholiniai gėrimai) arba


ab) nealkoholinių gėrimų kofeino kiekis viršija 10 mg/100 ml (toliau – energiniai gėrimai),

b) 1704, 1905, 2105 kategorijų produktai, jeigu į juos pridėto cukraus kiekis viršija 25 g/100 g, ir 1806 kategorijos produktai, jeigu į juos pridėto cukraus kiekis viršija 40 g/100 g, o kakavos kiekis juose yra mažesnis nei 40 g/100 g (toliau – fasuoti saldinti produktai);

c) nenurodyti b punkte 1905, 2005 20 20, 2008 kategorijų produktai, kurių gamybai naudojami grūdai, bulvės ar aliejinių kultūrų sėklos, kepti ar skrudinti, su aromatinėmis medžiagomis, tinkami iš karto vartoti produktai, išskyrus duoną ir kepinius, jeigu druskos kiekis juose viršija 1 g/100 g (toliau – sūrūs užkandžiai),

d) 2103, 2104 kategorijų produktai (kurie nėra klasifikuojami kaip kūdikių maistas, sriuba ar padažas), jeigu druskos kiekis juose viršija 5 g/100 g (toliau – prieskoniai), išskyrus garstyčias, pomidorų padažą ir nedžiovintus, nesutrintus ar nesuminkštintus sūrius daržovių prieskonių ruošinius, kurių druskos kiekis neviršija 15 g/ 100 g.

3 straipsnis

1. Mokesčio mokėjimo prievolė taikoma apmokestinamų produktų pirminiam pardavimui, jeigu produktai tiekiami vidaus rinkai. 

2. Asmuo, kuriam taikoma mokesčio mokėjimo prievolė, sąskaitoje faktūroje, apskaitos dokumente, išduotame apmokestinamo produkto pardavimo tikslu, arba, jeigu asmuo nėra įpareigotas pildyti sąskaitą faktūrą arba apskaitos dokumentą arba jam nepavyko jo užpildyti, dokumente, išduotame apmokestinamo produkto pardavimo tikslu, turi pažymėti, kad jam taikoma mokesčio mokėjimo prievolė.

Asmuo, kuriam taikoma mokesčio mokėjimo prievolė

4 straipsnis

Asmeniui mokesčio mokėjimo prievolė taikoma, jeigu jis apmokestinamą produktą vidaus rinkoje parduoda pirmą kartą.

Apmokestinimo pagrindas

5 straipsnis

Apmokestinimo pagrindas yra kilogramais arba litrais išreikštas parduoto apmokestinamo produkto kiekis, kurį pagal 3 straipsnio 1 dalį pardavė asmuo, kuriam taikoma mokesčio mokėjimo prievolė. Nustatant apmokestinimo pagrindą, pakuotės svorio nepaisoma.

Mokesčio dydis

6 straipsnis

Mokesčio dydis:

a) 5 forintai vienam nealkoholinio gėrimo litrui,

a) 250 forintų vienam energinio gėrimo litrui,

c) 100 forintų vienam fasuoto saldinto produkto kilogramui,

d) 200 forintų vienam sūraus užkandžio kilogramui,

e) 500 forintų vienam prieskonių kilogramui.

Atleidimas nuo mokesčio mokėjimo

7 straipsnis

1. Parduodantis apmokestinamą produktą asmuo, kuriam taikoma mokesčio mokėjimo prievolė, atleidžiamas nuo mokesčio mokėjimo, jeigu per kalendorinius metus parduoda mažiau kaip 50 litrų ar 50 kilogramų apmokestinamo produkto.

2. Pardavimas, nurodytas 3 straipsnio 1 dalyje, atleidžiamas nuo mokesčio, jeigu jis atitinka PVM įstatymo 89 straipsnio 1 dalyje ir 98 straipsnyje nustatytas sąlygas.

3. Apmokestinamo produkto pardavimas, nurodytas 3 straipsnio 1 dalyje, atleidžiamas nuo mokesčio, jeigu produkto pirkėjas perparduoda jį pagal PVM įstatymo 89 straipsnio 1 dalyje ir 98 straipsnyje nustatytas sąlygas ir jeigu pirkėjas, pardavęs prekę, pareiškia tai asmeniui, kuriam taikoma mokesčio mokėjimo prievolė, ir patvirtina perpardavimo faktą nurodydamas perparduoto apmokestinamo produkto kiekį. Jeigu priešingai, pirkėjas perparduoda produktą vidaus rinkoje, jis privalo, nurodydamas į vidaus rinką parduoto produkto kiekį, apie tai pranešti asmeniui, kuriam taikoma mokesčio mokėjimo prievolė, per aštuonias dienas nuo pardavimo vidaus rinkoje datos. Apmokestinamuoju laikotarpiu, į kurį įeina išsiųsto pirkėjo pranešimo gavimo data, asmuo, kuriam taikoma mokesčio mokėjimo prievolė, privalo apskaičiuoti apmokestinamo produkto, kurį pirkėjas perpardavė į vidaus rinką, mokestį (iš dalies keičiamą pridėjus delspinigius už vėlavimą nuo pirminės mokėjimo datos) ir laiku jį sumokėti. Jeigu pirkėjas nepraneša apie pardavimą vidaus rinkoje per nustatytą laiką, jis privalo mokėti apmokestinamo produkto pardavimo vidaus rinkoje mokestį, kurio nesumokėjo asmuo, kuriam taikoma mokesčio mokėjimo prievolė, ir delspinigius už vėlavimą nuo datos, kada jis turėjo išsiųsti pranešimą, arba, jeigu šį pažeidimą aptiko valstybinė mokesčių inspekcija, – baudą už nesumokėtą mokestį ir delspinigius už vėlavimą.

4. Remiantis 1990 m. įstatymo C dėl vietinių mokesčių 39/D straipsniu, asmuo, kuriam taikoma mokesčio mokėjimo prievolė, gali kitais metais po einamųjų mokestinių metų sumažinti mokamą mokestį dviguba atleidimo nuo verslo mokesčio, taikomo mokestiniais metais, suma, bet daugiausiai 50 % kitais metais po einamųjų mokestinių metų mokėtino mokesčio. Jeigu 8 straipsnyje nurodytas apmokestinimo laikotarpis trumpesnis nei 12 mėnesių, mokesčio lengvata einamuoju apmokestinimo laikotarpiu turi būti naudojama pro rata temporis.

Mokesčio nustatymas

8 straipsnis

1. Apmokestinamo produkto pardavimo mokestis nustatomas ir deklaruojamas pagal 10 straipsnio 1 ir 2 dalis, jeigu:

a) pardavimo data sąskaitoje faktūroje, apskaitos dokumente arba, jei jų nėra, bet kuriame kitame dokumente, išduotame apmokestinamo produkto pardavimo tikslu, arba, jeigu pardavimo data nebuvo nurodyta,

b) sąskaitos faktūros, apskaitos dokumento arba kito apmokestinamo produkto pardavimo dokumento išdavimo data

įeina į apmokestinimo laikotarpį, nurodytą 10 straipsnio 1 ir 2 dalyse (toliau – apmokestinimo laikotarpis).

2. Asmuo, kuriam taikoma mokesčio mokėjimo prievolė, turi 1 dalyje nurodyto apmokestinimo laikotarpio mokestį apskaičiuoti pats.

3. Jeigu apmokestinamo produkto pardavimas apmokestinimo laikotarpiu po deklaracijos pateikimo sumažėjo, asmuo, kuriam taikoma mokesčio mokėjimo prievolė, turi teisę sumažinti mokesčio sumą apmokestinimo laikotarpiu, kai buvo išduoti sąskaita faktūra, apskaitos dokumentas ar kitas pataisymo ar panaikinimo dokumentas.

Įrašų prievolė

9 straipsnis

1. Asmuo, kuriam taikoma mokesčio mokėjimo prievolė, privalo turėti įrašus, kuriuose nurodomas apmokestinamų produktų kiekis. Produktai įrašuose skirstomi į produktus:

a) kuriuos asmuo, kuriam taikoma mokesčio mokėjimo prievolė, turėjo pirmą ir paskutinę apmokestinimo laikotarpio dieną ir

b) kurie buvo įsigyti, pirkėjų grąžinti ar kitaip gauti apmokestinimo laikotarpiu, be to, buvo parduoti taikant mokestį ir atleisti nuo mokesčio, nurašyti, pervežti nemokamai, sunaikinti, prarasti ar kitaip paimti iš asmens, kuriam taikoma mokesčio mokėjimo prievolė. 

2. Asmuo, kuriam taikoma mokesčio mokėjimo prievolė, privalo turėti atleistų nuo mokesčio apmokestinamų produktų pardavimo įrašus, kuriuose nurodomas parduotų atleistų nuo mokesčio apmokestinamų produktų kiekis. Produktai įrašuose skirstomi pagal atleidimo nuo mokesčio taisykles.

3. Prie individualių verslininkų nepriskiriami asmenys, kuriems taikoma mokesčio mokėjimo prievolė ir kurie neturi mokėti mokesčio, neprivalo turėti įrašų pagal šį straipsnį.

Procedūrų nuostatos

10 straipsnis

1. Asmuo, kuriam taikoma mokesčio mokėjimo prievolė, turi atlikti (išskyrus 2 dalies atvejus) pareigą pateikti valstybinei mokesčių inspekcijai mokesčių deklaraciją pagal jam taikomą pridėtinės vertės mokesčio deklaravimo laikotarpį nustatytais pridėtinės vertės mokesčio deklaravimo laiko terminais ir šiais tikslais naudojama standartine forma.

2. Atleisti nuo pridėtinės vertės mokesčio asmenys, kuriems taikoma mokesčio mokėjimo prievolė, ar asmenys, kuriems taikomas pridėtinės vertės mokestis, bet kurie neprivalo teikti deklaracijos, be to, neapmokestinami pridėtinės vertės mokesčiu asmenys, kuriems taikoma mokesčio mokėjimo prievolė, turi atlikti pareigą teikti valstybinei mokesčių inspekcijai mokesčių deklaraciją iki 25-os antro po mokestinių metų mėnesio dienos ir šiais tikslais naudojama standartine forma. 

3. Asmenys, kuriems taikoma mokesčio mokėjimo prievolė, turi atlikti mokesčio mokėjimo pareigą iki mokesčių deklaracijų pateikimo termino.

4. Neprivalantys mokėti mokesčio asmenys, kuriems taikoma mokesčio mokėjimo prievolė, neturi registruoti ar teikti mokesčių deklaracijų. 

5. Procedūriniai klausimai, neįtraukti į šį įstatymą, turi būti sprendžiami pagal Įstatymo dėl apmokestinimo taisyklių nuostatas. 

6. Visos iš šio mokesčio gautos pajamos bus centrinio biudžeto pajamų dalis.

Baigiamosios nuostatos

11 straipsnis

1. Išskyrus 2 dalį, šis įstatymas įsigalioja 2011 m. rugsėjo 1 d.

2. Šio įstatymo 7 straipsnio 4 dalis įsigalioja 15 dieną nuo Europos Komisijos patvirtinimo. Už mokesčių politiką atsakingas ministras turi nustatyti datą, kada Europos Komisija priims patvirtinimo sprendimą skelbdama vienkartinį sprendimą (iš karto po to, kai patvirtinimo sprendimas taps žinomas) Vengrijos oficialiajame leidinyje.

